Alpha 98.9

Ο Alpha Radio 98.9 είναι ιδιωτικός τοπικός ενημερωτικός ραδιοφωνικός σταθμός, με έδρα την Κηφισιά.

Ιστορικό
Ξεκίνησε το 1989 (στους 98.7) ως Seven X με δοκιμαστικές εκπομπές κατά το τέλος του καλοκαιριού και με επίσημες εκπομπές τον Οκτώβριο του ίδιου έτους. Ένας εκ των πρώτων συντελεστών και παραγωγών του σταθμού ήταν ο Χρήστος Σωτηρακόπουλος. Στην πορεία μετονομάστηκε σε Fantasy και Cool FM.Τρείλερ & Διαφημίσεις - TV SEVEN X Channel (spot του Cool FM 98.7) Για μια δεκαετία ο σταθμός υπό την παλιά του ιδιοκτησία (μετέπειτα έστησε και το ομότιτλο τηλεοπτικό κανάλι νυν δεύτερος τηλεοπτικός ΣΚΑΪ) είχε και ενημερωτικό και ψυχαγωγικό προφίλ.

Το 1999 άλλαξε ιδιοκτησία και μετονομάστηκε σε Alpha News με δοκιμαστικές εκπομπές τον Αύγουστο και με επίσημες εκπομπές στις 7 Σεπτεμβρίου, ανήμερα του σεισμού στην Πάρνηθα. Ένα μήνα αργότερα, εισήλθε υπό την ίδια ιδιοκτησία και ο Alpha TV αντικαθιστώντας τον πρώτο τηλεοπτικό ΣΚΑΪ.

Με την κατανομή των συχνοτήτων τον Φεβρουάριο του 2002, λόγω της επιπρόσθετης αδειοδότησης των ραδιοφωνικών σταθμών από το Υπουργείο Τύπου, ο σταθμός μεταφέρεται στη συχνότητα 98.9.

Το 2003 μετονομάζεται σε Alpha Radio ενώ κατά περιόδους παίρνει προσωρινές ονομασίες. Η πρώτη είναι από τις 19 Οκτωβρίου 2009 ως Θέμα FM, η δεύτερη από τις 20 Σεπτεμβρίου 2010 ως Ράδιο Εννέα (αδελφικός σταθμός του Channel 9 νυν One Channel) μέχρι τις 29 Μαΐου 2012 και η τρίτη και τελευταία από τις 2 Οκτωβρίου 2023 ως Talk Radio μέχρι τις 5 Μαΐου 2025.

Εμβέλεια
Ο σταθμός δεν έχει πανελλαδική εμβέλεια, αλλά από το 1999 ως Alpha News συνεργάζεται με αντίστοιχους τοπικούς σταθμούς της Ελλάδας, για αναμετάδοση προγραμμάτων, διαθέτοντας για αρκετό διάστημα και αδελφικό σταθμό με αυτόνομο πρόγραμμα στη Θεσσαλονίκη ονόματι Alpha 96.5 εντασσόμενος στο δίκτυο όταν εισήχθη ως Ράδιο Κρόνος το 2001 μετονομαζόμενος στον Alpha News Θεσσαλονίκης και μετέπειτα στον Alpha Polis και στον Alpha Θεσσαλονίκης, ενώ το 2022 επαναμετονομάστηκε σε Παλμός 96.5 σταθμός που λειτουργούσε από το 2005 μέχρι το 2013 που επαναμετονομάστηκε σε Alpha Θεσσαλονίκης.

Ονομασίες του σταθμού
Ιούλιος 1989 μέχρι 1992: Seven X 98,7 (Ξενία FM)
1992 μέχρι 7 Σεπτεμβρίου 1999: Fantasy/Cool FM 98,7
7 Σεπτεμβρίου 1999 μέχρι Μάιος 2001: Alpha News 98,7
Μάιος 2001 μέχρι Μάρτιος 2002: Alpha News 98,8
Μάρτιος 2002 μέχρι Φεβρουάριος 2003: Alpha News 98,9
Φεβρουάριος 2003 μέχρι 19 Οκτωβρίου 2009: Alpha Radio 98,9
19 Οκτωβρίου 2009 μέχρι Σεπτέμβριος 2010: Θέμα 98,9
Σεπτέμβριος 2010 μέχρι 29 Μαΐου 2012: Ράδιο Εννέα
29 Μαΐου 2012 μέχρι 1 Οκτωβρίου 2023: Alpha Radio 98,9
2 Οκτωβρίου 2023 μέχρι 5 Μαΐου 2025: Talk Radio 98,9
5 Μαΐου 2025 μέχρι σήμερα: Alpha Radio 98,9

Λογότυπα
 90px 90px 90px 90px 29/05/2012-2021 2021-01/10/2023 02/10/2023-04/05/2025 05/05/2025-σήμερα

Παραπομπές

Εξωτερικοί σύνδεσμοι
Επίσημη ιστοσελίδα του Alpha Radio 98.9
Άκου τον Talk Radio 98.9 στο Radio-live.gr

Κατηγορία:Ελληνικοί ραδιοφωνικοί σταθμοί
Κατηγορία:Όμιλος Βαρδινογιάννη